বিগ বস ৬

বিগ বস ৬ ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের পঞ্চম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০১২ সালের ৭ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৯৮ দিনের যাত্রা শেষে ২০১৩ সালের ১২ই জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী উর্বশী ঢোলকিয়া জয়লাভ করেছেন, অন্যদিকে ইমাম সিদ্দিকি প্রথম রানার-আপ হয়েছেন। এছাড়াও সানা খান এবং নিকেতন মাধোক ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী উর্বশী ঢোলকিয়া

 স্থান  বাসিন্দা  পেশা      অবস্থা  ১  উর্বশী ঢোলকিয়া  অভিনেত্রী  দিন ১  দিন ৯৮   ২  ইমাম সিদ্দিকি  ফ্যাশন সাজসজ্জাকারী  দিন ৪০  দিন ৯৮   ৩  সানা খান  অভিনেত্রী  দিন ১  দিন ৯৮   ৪  নিকেতন মাধোক  মডেল  দিন ১  দিন ৯৮   ৫  রাজীব পল  অভিনেতা  দিন ১  দিন ৯৫   ৬  দেলনাজ ইরানী  অভিনেত্রী  দিন ১  দিন ৯৪   ৭  স্বপ্না ভবনানী  চুলের সাজসজ্জাকারী  দিন ১  দিন ৯১   ৮  আশকা গোরাডিয়া  অভিনেত্রী  দিন ১  দিন ৮৪   ৯  কারিশমা কোটক  মডেল  দিন ১  দিন ৮৪   ১০  বিশাল করওয়াল  অভিনেতা  দিন ৩৪  দিন ৭৭   ১১  সন্তোষ শুক্লা  অভিনেতা  দিন ৪৩  দিন ৬৮   ১২  দীনেশ লাল যাদব  অভিনেতা  দিন ১  দিন ৬৬   ১৩  মিঙ্ক ব্রার  মডেল ও অভিনেত্রী  দিন ৩৪  দিন ৬১   ১৪  ব্রজেশ হিরজী  অভিনেতা  দিন ১  দিন ৬১   ১৫  সম্পত পাল দেবী  সামাজিক কর্মী  দিন ১  দিন ৩৩   ১৬  নবজ্যোত সিং সিধু  ক্রিকেটার ও রাজনীতিবিদ  দিন ১  দিন ৩৩   ১৭  অসীম ত্রিবেদী  কার্টুন অঙ্কনশিল্পী  দিন ১  দিন ২৭   ১৮  সায়ন্তনী ঘোষ  অভিনেত্রী  দিন ১  দিন ১৯   ১৯  কাশিফ কুরেশী  সমরকলা প্রশিক্ষক  দিন ১  দিন ১২   ২০  দিব্য বসুদেব  রেডিও জকি  দিন ১  দিন ১   ২১  রহিন রবার্ট  অভিনেতা  দিন ১  দিন ১  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০১২-এ ভারতীয় টেলিভিশন মৌসুম
বিষয়শ্রেণী:২০১৩-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান